अर्को एक वर्षपछि दोस्रोपल्ट नेपाल फर्किंदा मसँग दुइटा नयाँ किताबका कम्प्युटर प्रति थिए । अमेरिका पुगेर हराउँछु कि भन्ने डरका परिणाम पनि हुन सक्छन् ती । दोस्रो नेपाल फिर्ती पनि उपलब्धिमूलक नै थियो । दुई कृतिको लोकार्पण र छोरीको विवाह दुवै असल कर्म हुन् भन्ने लागेको छ । विदेशमा आएर नेपालीका आँसु बटुल्ने काममा लागेको छु । ठीक गर्दै छु कि बेठीक, थाहा छैन । तेस्रो पल्ट अमेरिका फिर्दा पनि मैले यादव भट्टराईबाट एउटा घरको काम लिएर आएको थिएँ । मधेसकेन्द्रित कथानकमा आधारित फिल्मको पटकथा लेख्ने । यहाँ आएको केही महिनामा त्यो काम सकेर पठाइसकेको छु ।
